Bloemwater verminder water aan Bfn oor skuld | Netwerk24
Deur Marietjie Gericke 06 Desember 2018 11:12
Rossouw Botes, DA-raadslid van Bloemfontein, is Woensdag oorval met oproepe uit die woonbuurt Pellissier oor geen water of swak waterdruk nadat Bloemwater sy waterlewering aan die metro tot 30% van die normale lewering verminder het.
Kom daar nie ’n oplossing deur die loop van Donderdag nie, kan die suide van Bloemfontein op ’n groot skaal geraak word.
Botes sê dit is die gevolg van wanbetaling van die metro aan Bloemwater.
Botes sê die metro het Woensdag die balans van die September-rekening, naamlik R42 miljoen, betaal wat nog uitstaande was.
Oktober se rekening van R56 miljoen en R22,3 miljoen vir agterstallige skuld, was teen Woensdag nog nie betaal nie.
Botes sê die openbare beskermer se kantoorpersoneel het aan hom bevestig dat die hoof van Bloemwater, dr. Limakatso Moorosi, aan hulle bevestig het dat die Oktober-rekening van R78 miljoen, wat die afbetalingsplan se R22,3 miljoen insluit, nog nie betaal is nie.
Meer oor: Bloemwater | Rossouw Botes | Pellissier | Munisipale Skuld
Talle Vrystaatse dorpe sonder water in hitte